Манагатары

Манагатары (яп. 物語) — жанр традыцыйнай японскай літаратуры, раман альбо зборнік аповесцяў у прозе з паэтычнымі ўстаўкамі. Манагатары звязаны з вуснымі традыцыямі і амаль заўсёды апісвае выдуманыя падзеі і асобы, нават калі абапіраецца на гістарычныя з'явы. Многія вядомыя творы Японіі напісаны ў жанры манагатары, напрыклад: Аповесць пра Гэндзі, Аповесць пра дом Тайра.

 Гісторыя 
міні|Мурасакі Сікібу, аўтарка самага вядомага манагатары "Аповесць пра Гэндзі"
Жанр фарміраваўся з 9 па 15-е стагоддзе, найбольшую папулярнасць набыў у 10-11 стGunilla, Anders (2011). Literary History: Towards a Global Perspective: Volume 1. Berlin: Walter de Gruyter. p. 13. ISBN 9783110189322.. Манагатары лічыліся прыдворнай літаратурай у перыяд Хэян. Паводле выдання паэзіі Фюё Вакашу (風葉和歌集), 13-м стагоддзі існавалі мінімум 198 манагатары, але да нашага часу дайшлі толькі соракA Tale of Eleventh-Century Japan: Hamamatsu Chunagon Monogatari. Princeton, NJ: Princeton University Press. 2014-07-14. p. 4. ISBN 9781400856688..

Калі пазней у Японіі зрабілася вядомай еўрапейская і іншыя замежная літаратура, то тэрмінам пачалі карыстацца ў дачыненні да замежных кніг эпічнага характару. Напрыклад, "Тысяча і адна ноч" пры перакладзе стала Сэн'іція-манагатары (яп. 千一夜物語), а "Уладар Пярсцёнкаў" — Юбіва-манагатары (яп. 指輪物語).

 Жанры 
У залежнасці ад зместу манагатары дзеляцца на катэгорыіFrederic, Louis (2002). «Monogatari.» Japan Encyclopedia. Cambridge, Massachusetts: Harvard University Press.:

 Дэнкі-манагатары 
Гісторыі пра фантастычныя, звышнатуральныя падзеі. Найбольшую папулярнасць мелі ў 9-10 ст. перыяду Хэян, уяўляюць сабой перапрацаваныя казкі ці пераказы кітайскага фальклору.

 Такэторы Манагатары (Аповесць пра бамбукавага дрывасека)
 Уцубо Манагатары (Аповесць пра пустое дрэва)
 Х'якуманагатары Кайданкай (Аповесці аб прывідах і дэманах)

 Ута-манагатары 
Кароткія аповеды 10-12 ст. на аснове вершаў і спеваў жанру вака.

 Хэйці Манагатары (Аповесці з зямель Хэйці)
 Ісэ Манагатары (Аповесці з прэфектуры Ісэ)
 Ямата Манагатары (Аповесці з зямель Ямата)

 Цукуры-манагатары 
Аповесці аб жыцці арыстакратаў і імператарскай сям'і.

 Гэндзі Манагатары (Аповесць пра Гэндзі)
 Оцікубо Манагатары (Аповесць пра Оцікубо)
 Ёру но Нэзаме (Абуджэнні ўначы)

 Гункі-манагатары 
Хронікі ваенных падзей.

 Хэйдзі Манагатары (Аповесць пра смуту гадоў Хэйдзі)
 Хейкэ Манагатары (Аповесць пра дом Тайра)
 Сога Манагатары (Аповесць пра братоў Сога)
 Тайхэйкі (Хранікі Вялікай Згоды)

 Сэцува-манагатары 
Бытавыя і анекдатычныя гісторыі.

 Кондзяку Манагатары (Аповесць пра былыя часы)
 Удзі Сюі Манагатары (Зборнік аповедаў з горада Удзі)


Катэгорыя:Літаратура Японіі